  Виталий Пронин Берло кык пумиськонзэс Ижысь хоккеистъёс куноын ортчытӥзы. 22-тӥ октябре пумиськылӥзы Санкт-Петербургысь «Динамо» командаен но 0:4 лыдын келязы. Та шудон бере Ижысь хоккеистъёс соку ик турнирын 19-тӥ интые лэзиськизы вал. Но 23-тӥ октябре шудон чылкак мукет ӧретӥ радъяськиз: Балашихаысь «Динамо» командаез 4:1 лыдын вормизы. Быдэн кык гол пыртӥзы Владислав Кодола но Дмитрий Михайлов. Та шудон бӧрсьы Ижысь команда турнирын 15-тӥ интые ӝутскиз. 25-тӥ октябре хоккеистъёс Воскресенскын «Химик» командаен шудозы. Оскем потэ, «Ижсталь» команда туэ но плей-офф дыръя учкисьёссэ чебер шудэменыз паймытоз.Валентина Емельянова  Туспуктэм: hcizhstal.ru  